20.3.2023
MT
Il-Ġurnal Uffiċjali tal-Unjoni Ewropea
L 80/1
I (Atti leġiżlattivi)
REGOLAMENTI REGOLAMENT (UE) 2023/606 TAL-PARLAMENT EWROPEW U TAL-KUNSILL tal-15 ta’ Marzu 2023 li jemenda r-Regolament (UE) 2015/760 fir-rigward tar-rekwiżiti li jappartjenu għall-politiki ta’ investiment u l-kundizzjonijiet operattivi tal-fondi ta’ investiment Ewropej fuq terminu twil u l-kamp ta’ applikazzjoni tal-assi ta’ investiment eliġibbli, ir-rekwiżiti ta’ kompożizzjoni u ta’ diversifikazzjoni tal-portafoll u s-self ta’ flus kontanti u regoli oħra dwar il-fondi (Test b’rilevanza għaż-ŻEE)
IL-PARLAMENT EWROPEW U L-KUNSILL TAL-UNJONI EWROPEA,
Wara li kkunsidraw it-Trattat dwar il-Funzjonament tal-Unjoni Ewropea u, b’mod partikolari, l-Artikolu 114 tiegħu, Wara li kkunsidraw il-proposta tal-Kummissjoni Ewropea, Wara li l-abbozz tal-att leġiżlattiv intbagħat lill-parlamenti nazzjonali, Wara li kkunsidraw l-opinjoni tal-Kumitat Ekonomiku u Soċjali Ewropew (1), Filwaqt li jaġixxu skont il-proċedura leġiżlattiva ordinarja (2), Billi: (1)
Minn mindu ġie adottat ir-Regolament (UE) 2015/760 tal-Parlament Ewropew u tal-Kunsill (3), ġew awtorizzati biss ftit fondi Ewropej tal-investiment fuq terminu twil (ELTIFs).
Id-daqs aggregat tal-assi netti ta’ dawk il-fondi kien stmat għal madwar EUR 2 400 000 000 fl-2021.
(2)
Id-data tas-suq disponibbli tindika li l-iżvilupp tas-segment tal-ELTIF ma żdiedx kif mistenni, minkejja l-enfasi talUnjoni fuq il-promozzjoni ta’ finanzjament fit-tul fl-Unjoni.
(3)
Ċerti karatteristiċi tas-suq tal-ELTIFs, inkluż l-għadd baxx ta’ fondi, id-daqs żgħir tal-assi netti, l-għadd baxx ta’ ġuriżdizzjonijiet li fihom huma domiċiljati l-ELTIFs, u kompożizzjoni tal-portafoll li hija distorta lejn ċerti kategoriji ta’ investiment eliġibbli, juru n-natura kkonċentrata ta’ dak is-suq, kemm ġeografikament kif ukoll f’termini tat-tip ta’ investiment.
Barra minn hekk, jidher li hemm nuqqas ta’ għarfien u litteriżmu finanzjarju, kif ukoll, l-aktar importanti, livelli baxxi ta’ fiduċja u affidabbiltà fir-rigward tal-industrija finanzjarja, li jeħtieġ li jingħelbu sabiex l-ELTIFs isiru aktar aċċessibbli u popolari fost l-investituri fil-livell tal-konsumatur.
Għalhekk, jeħtieġ li jiġi rieżaminat il-funzjonament tal-qafas legali għat-tħaddim tal-ELTIFs sabiex jiġi żgurat li aktar investimenti jiġu mgħoddija lil negozji li jeħtieġu kapital u għal proġetti ta’ investiment ta’ terminu twil.
(1) ĠU C 290, 29.7.2022, p. 64.
(2) Il-Pożizzjoni tal-Parlament Ewropew tal-15 ta’ Frar 2023 (għadha mhijiex ippubblikata fil-Ġurnal Uffiċjali) u d-Deċiżjoni tal-Kunsill tas-7 ta’ Marzu 2023.
(3) Ir-Regolament (UE) 2015/760 tal-Parlament Ewropew u tal-Kunsill tad-29 ta’ April 2015 dwar il-Fondi ta’ Investiment Ewropej fuq Terminu Twil (ĠU L 123, 19.5.2015, p. 98).